CELEX: 22020A0708(01)
Language: fi
Date: 2020-06-25 00:00:00
Title: Euroopan unionin ja Keski-Afrikan tasavallan välinen kirjeenvaihtona tehty sopimus Keski-Afrikan tasavallassa toteutettavan Euroopan unionin YTPP-alan neuvontaoperaation (EUAM RCA) asemasta

8.7.2020   
            
            
               FI
            
            
               Euroopan unionin virallinen lehti
            
            
               L 219/3
            
         
      KÄÄNNÖS
      Euroopan unionin ja Keski-Afrikan tasavallan välinen kirjeenvaihtona tehty
      SOPIMUS
      Keski-Afrikan tasavallassa toteutettavan Euroopan unionin YTPP-alan neuvontaoperaation (EUAM RCA) asemasta
      A.   Euroopan unionin kirje
      
      Brysselissä 27 päivänä toukokuuta 2020
      Arvoisa professori Faustin-Archange TOUADERA
      Keski-Afrikan tasavallan presidentti
      Arvoisa Presidentti,
      Annoitte 18 päivänä joulukuuta 2019 päivätyssä kirjeessänne suostumuksenne sille, että Euroopan unionin neuvoston 9 päivänä joulukuuta 2019 tekemällään päätöksellä (YUTP) 2019/2110 perustama Euroopan unionin neuvontaoperaatio (EUAM RCA) käynnistetään Keski-Afrikan tasavallassa. Nyt olisi syytä määrittää EUAM RCA:n ja sen henkilöstön jäsenten asema maanne ja Euroopan unionin välisellä kansainvälisellä sopimuksella.
      Samalla kirjeellänne halusitte myös myöntää yksipuolisesti EUAM RCA:lle ne erioikeudet ja vapaudet, jotka oli myönnetty EUFOR Tchad/RCA -operaation puitteissa Euroopan unionin sotilasoperaatiolle ja sen henkilöstölle 16 päivänä huhtikuuta 2008 tehdyllä Euroopan unionin ja Keski-Afrikan tasavallan välisellä sopimuksella.
      Kuten olette toivonut ja kuten olemme sopineet EUFOR RCA:ta, EUMAM RCA:ta ja EUTM RCA:ta varten, ehdotan, että tämän sopimuksen kaikkia määräyksiä (1–19 artiklaa) sovelletaan EUAM RCA:han seuraavasti:
      
                  —
               
               
                  kaikki edellä mainituissa artikloissa olevat viittaukset EUFORiin katsotaan viittauksiksi EUAM RCA:han;
               
            
                  —
               
               
                  kaikki viittaukset Euroopan unionin sotilasoperaation komentajaan katsotaan viittauksiksi EUAM RCA -operaation johtajaan;
               
            
                  —
               
               
                  sopimuksen 1 artiklan 3 kohdan a alakohdassa, 3 artiklan 2 kohdassa ja 4 artiklan 3 kohdassa tarkoitettuihin kulkuneuvoihin katsotaan kuuluvan sekä EUAM RCA:n muodostavien kansallisten joukkojen omistamat kulkuneuvot että EUAM RCA:n omistamat, vuokraamat tai sen hallinnassa olevat kulkuneuvot;
               
            
                  —
               
               
                  sopimuksen 1 artiklan 3 kohdan b alakohdassa oleva viittaus 25 päivänä syyskuuta 2007 annettuun Yhdistyneiden kansakuntien turvallisuusneuvoston päätöslauselmaan 1778 (2007) katsotaan viittaukseksi 17 ja 18 päivänä joulukuuta 2019 käytyyn kirjeenvaihtoomme ja EUAM RCA:n perustamisesta 9 päivänä joulukuuta 2019 hyväksyttyyn Euroopan unionin neuvoston päätökseen (YUTP) 2019/2110.
               
            Teidän suostumuksellanne sovelletaan lisäksi seuraavia järjestelyjä:
      
                  —
               
               
                  Keski-Afrikan tasavalta varmistaa käytettävissään olevin keinoin EUAM RCA:n ja sen henkilöstön turvallisuuden;
               
            
                  —
               
               
                  tässä tarkoituksessa Keski-Afrikan tasavalta toteuttaa tarvittavat toimenpiteet EUAM RCA:n ja sen henkilöstön turvallisuuden ja suojelun takaamiseksi. Kaikista isäntävaltion ehdottamista erityisjärjestelyistä sovitaan operaation johtajan kanssa ennen niiden täytäntöönpanoa. Keski-Afrikan tasavalta sallii EUAM RCA:n henkilöstön jäsenten lääkinnällisistä syistä tapahtuvaan evakuointiin liittyvät toimet ja tukee niitä korvauksetta. Tarvittaessa sovitaan näitä asioita koskevista lisäjärjestelyistä;
               
            
                  —
               
               
                  EUAM RCA:n henkilöstöllä on oikeus kantaa kevyitä aseita ja ampumatarvikkeita, jos operaation johtaja antaa siihen luvan;
               
            
                  —
               
               
                  tässä yhteydessä EUAM RCA saa toteuttaa Keski-Afrikan tasavallan alueella tarvittavat toimenpiteet, mukaan lukien tarvittava ja oikeasuhteinen voimankäyttö, EUAM RCA:n henkilöstön, tilojen, ajoneuvojen ja tavaroiden suojelemiseksi teoilta, jotka voisivat vaarantaa EUAM RCA:n henkilöstön jäsenten hengen tai aiheuttaa heille ruumiinvammoja, ja samalla tarvittaessa operaation välittömässä läheisyydessä samasta uhkasta kärsivien muiden henkilöiden suojelemiseksi teoilta, jotka vaarantaisivat näiden henkilöiden hengen tai mahdollisesti aiheuttaisivat heille vakavia ruumiinvammoja;
               
            
                  —
               
               
                  luettelo EUAM RCA:n henkilöstön jäsenistä, joilla on operaation johtajan lupa kantaa ja kuljettaa aseita ja ampumatarvikkeita, annetaan tiedoksi Keski-Afrikan tasavallan toimivaltaisille viranomaisille. Tämä tiedonanto on vain ilmoitusluonteinen. Keski-Afrikan tasavallan toimivaltaiset viranomaiset myöntävät näille EUAM RCA:n henkilöstön jäsenille luvan kantaa ja kuljettaa aseita.
               
            Pyydän Teitä ilmoittamaan, hyväksyttekö nämä ehdotukset. Jos vastauksenne on myönteinen, tämä kirje yhdessä vastauksenne kanssa muodostaa EUAM RCA:n asemaa koskevan Keski-Afrikan tasavallan ja Euroopan unionin välisen oikeudellisesti sitovan kansainvälisen sopimuksen, joka tulee voimaan vastauskirjeenne vastaanottamispäivänä.
      Vastaanottakaa, Arvoisa Presidentti, korkeimman kunnioitukseni vakuutus.
      Euroopan unionin puolesta
      
         
      B.   Keski-Afrikan tasavallan kirje
      
      Banguissa 25 päivänä kesäkuuta 2020
      Arvoisa herra Josep BORRELL FONTELLES
      Unionin ulkoasioiden ja turvallisuuspolitiikan
      korkea edustaja
      Arvoisa Herra Korkea Edustaja,
      Kiitän Teitä 27 päivänä toukokuuta 2020 päivätystä kirjeestänne, joka koski EUAM RCA:ta ja joka kuului seuraavasti:
      ”Annoitte 18 päivänä joulukuuta 2019 päivätyssä kirjeessänne suostumuksenne sille, että Euroopan unionin neuvoston 9 päivänä joulukuuta 2019 tekemällään päätöksellä (YUTP) 2019/2110 perustama Euroopan unionin neuvontaoperaatio (EUAM RCA) käynnistetään Keski-Afrikan tasavallassa. Nyt olisi syytä määrittää EUAM RCA:n ja sen henkilöstön jäsenten asema maanne ja Euroopan unionin välisellä kansainvälisellä sopimuksella.
      Samalla kirjeellänne halusitte myös myöntää yksipuolisesti EUAM RCA:lle ne erioikeudet ja vapaudet, jotka oli myönnetty EUFOR Tchad/RCA -operaation puitteissa Euroopan unionin sotilasoperaatiolle ja sen henkilöstölle 16 päivänä huhtikuuta 2008 tehdyllä Euroopan unionin ja Keski-Afrikan tasavallan välisellä sopimuksella.
      Kuten olette toivonut ja kuten olemme sopineet EUFOR RCA:ta, EUMAM RCA:ta ja EUTM RCA:ta varten, ehdotan, että tämän sopimuksen kaikkia määräyksiä (1–19 artiklaa) sovelletaan EUAM RCA:han seuraavasti:
      
                  —
               
               
                  kaikki edellä mainituissa artikloissa olevat viittaukset EUFORiin katsotaan viittauksiksi EUAM RCA:han;
               
            
                  —
               
               
                  kaikki viittaukset Euroopan unionin sotilasoperaation komentajaan katsotaan viittauksiksi EUAM RCA -operaation johtajaan;
               
            
                  —
               
               
                  sopimuksen 1 artiklan 3 kohdan a alakohdassa, 3 artiklan 2 kohdassa ja 4 artiklan 3 kohdassa tarkoitettuihin kulkuneuvoihin katsotaan kuuluvan sekä EUAM RCA:n muodostavien kansallisten joukkojen omistamat kulkuneuvot että EUAM RCA:n omistamat, vuokraamat tai sen hallinnassa olevat kulkuneuvot;
               
            
                  —
               
               
                  sopimuksen 1 artiklan 3 kohdan b alakohdassa oleva viittaus 25 päivänä syyskuuta 2007 annettuun Yhdistyneiden kansakuntien turvallisuusneuvoston päätöslauselmaan 1778 (2007) katsotaan viittaukseksi 17 ja 18 päivänä joulukuuta 2019 käytyyn kirjeenvaihtoomme ja EUAM RCA:n perustamisesta 9 päivänä joulukuuta 2019 hyväksyttyyn Euroopan unionin neuvoston päätökseen (YUTP) 2019/2110.
               
            Teidän suostumuksellanne sovelletaan lisäksi seuraavia järjestelyjä:
      
                  —
               
               
                  Keski-Afrikan tasavalta varmistaa käytettävissään olevin keinoin EUAM RCA:n ja sen henkilöstön turvallisuuden;
               
            
                  —
               
               
                  tässä tarkoituksessa Keski-Afrikan tasavalta toteuttaa tarvittavat toimenpiteet EUAM RCA:n ja sen henkilöstön turvallisuuden ja suojelun takaamiseksi. Kaikista isäntävaltion ehdottamista erityisjärjestelyistä sovitaan operaation johtajan kanssa ennen niiden täytäntöönpanoa. Keski-Afrikan tasavalta sallii EUAM RCA:n henkilöstön jäsenten lääkinnällisistä syistä tapahtuvaan evakuointiin liittyvät toimet ja tukee niitä korvauksetta. Tarvittaessa sovitaan näitä asioita koskevista lisäjärjestelyistä;
               
            
                  —
               
               
                  EUAM RCA:n henkilöstöllä on oikeus kantaa kevyitä aseita ja ampumatarvikkeita, jos operaation johtaja antaa siihen luvan;
               
            
                  —
               
               
                  tässä yhteydessä EUAM RCA saa toteuttaa Keski-Afrikan tasavallan alueella tarvittavat toimenpiteet, mukaan lukien tarvittava ja oikeasuhteinen voimankäyttö, EUAM RCA:n henkilöstön, tilojen, ajoneuvojen ja tavaroiden suojelemiseksi teoilta, jotka voisivat vaarantaa EUAM RCA:n henkilöstön jäsenten hengen tai aiheuttaa heille ruumiinvammoja, ja samalla tarvittaessa operaation välittömässä läheisyydessä samasta uhkasta kärsivien muiden henkilöiden suojelemiseksi teoilta, jotka vaarantaisivat näiden henkilöiden hengen tai mahdollisesti aiheuttaisivat heille vakavia ruumiinvammoja;
               
            
                  —
               
               
                  luettelo EUAM RCA:n henkilöstön jäsenistä, joilla on operaation johtajan lupa kantaa ja kuljettaa aseita ja ampumatarvikkeita, annetaan tiedoksi Keski-Afrikan tasavallan toimivaltaisille viranomaisille. Tämä tiedonanto on vain ilmoitusluonteinen. Keski-Afrikan tasavallan toimivaltaiset viranomaiset myöntävät näille EUAM RCA:n henkilöstön jäsenille luvan kantaa ja kuljettaa aseita.
               
            Pyydän Teitä ilmoittamaan, hyväksyttekö nämä ehdotukset. Jos vastauksenne on myönteinen, tämä kirje yhdessä vastauksenne kanssa muodostaa EUAM RCA:n asemaa koskevan Keski-Afrikan tasavallan ja Euroopan unionin välisen oikeudellisesti sitovan kansainvälisen sopimuksen, joka tulee voimaan vastauskirjeenne vastaanottamispäivänä.”
      Minulla on kunnia ilmoittaa Teille, että hyväksyn kirjeessänne esittämänne ehdot.
      Vastaanottakaa, Arvoisa Herra, korkeimman kunnioitukseni vakuutus.
      Keski-Afrikan tasavallan puolesta